Brand i massageklinik på Vesterbro i Aalborg.
Beboere i 10 lejligheder måtte evakueres. Ingen personer kom alvorligt til skade.
 

Beredskabscentret blev omkring kl. 7 torsdag morgen, sendt ud til en brand i en etageejendom på Vesterbro i Aalborg. Der var opstået brand i en kælderlejlighed, hvor der er indrettet massageklinik. Ilden nåede ikke at sprede sig til andre etager, men p.gr.a. kraftig rødudvikling, måtte Beredskabscentret evakuere folk fra 10 lejligheder. Det oplyser indsatsleder fra Beredskabscentret Anders Brosbøl til TV2/Nord. En time efter havde Beredskabscentret fået slukket branden. Nordjyllands Politi kender endnu ikke årsagen til branden.